cyanic-selkie/wikianc huggingface dataset:
Gabriel Anttila
Anttilan vanhemmat olivat Iisakki Kaaprielinpoika Anttila ja Hedvig Samuelintytär Anttila ja puolisot Maria Sofia Juhantytär Anttila ja Albertina Hermannintytär Anttila. Anttila edusti Ilmajoen tuomiokuntaa talonpoikaissäädyssä valtiopäivillä 1885. Hän oli jäsen laki- ja talousvaliokunnissa ja teki anomukset rautatien rakentamista Seinäjoelta Kristiinankaupunkiin, muutoksista pappien palkkaukseen ja "juovustusjuomain valmistuksen ja myynnin rajoittamisesta mahdollisimman ahtaalle".
Jacob Levy Moreno
Jacob Levy Moreno (alkuperäinen nimi: Iacob Levy, 18. toukokuuta 1889 Bukarest, Romania – 14. toukokuuta 1974 Beacon, New York, Yhdysvallat) oli romanialais-yhdysvaltalainen psykiatri ja sosiaalipsykologi, ajattelija ja kouluttaja. Hän kehitti psykodraaman ja sosiometrian ja oli ryhmäpsykoterapian keskeisiä tienraivaajia.
Armenialaiset numerot
Armenialainen numerojärjestelmä on kehitetty armenialaisten suuraakkosten pohjalta. Numerojärjestelmällä on samat periaatteet kuin kreikkalaisella numerojärjestelmällä ja heprealaisella numerojärjestelmällä. Nykypäivän Armeniassa käytetään yleisesti arabialaisia numeroita – vanhaa järjestelmää käytetään samaan tapaan kuin roomalaisia numeroita suomessa, esimerkiksi Karekin II kirjoitetaan Գարեգին Բ. Armenialaisessa järjestelmässä ei ole nollaa.
Einar Vihma
Varhaisempi sotilasura
thumb|150px|Vihma jääkäriaikanaan. Einar Wichmann syntyi Kuopiossa ja hänen vanhempansa olivat pastori Henrik August Wichmann ja Matilda Sofia Saxbäck. Hän kirjoitti ylioppilaaksi Kuopion klassillisesta lyseosta vuonna 1912 ja aloitti insinööriopinnot Teknillisessä korkeakoulussa samana vuonna. Hyvin edenneet opinnot kuitenkin katkesivat Wichmannin lähtiessä jääkärikoulutukseen Saksaan. Hän liittyi Jääkäripataljoona 27:ään 7. lokakuuta 1915. Keväällä 1916 hänet komennettiin eräiden muiden jääkärien mukana Suomeen värväystehtäviin, hänestä tuli niin sanottu etappijääkäri. Vihma oli mukana Simon kahakassa pidättäjien hyökätessä Simon Maaninkajärven metsäsaunalle majoittuneiden, ilmiannettujen jääkärien kimppuun. Kahakan alkaessa hän oli vartiokierroksella havaitessaan hyökkääjät, joten Wichmann ei jäänyt saarroksiin kämppään, vaan pääsi pakenemaan.
Chełmno
Kaupungin nimi periytyy muinaisslaavinkielisestä sanasta chełm, joka tarkoittaa mäkeä tai kukkulaa. Ensimmäinen maininta Chełmnosta löytyy herttua Boleslaus II:n Mogilnon benediktiiniläisluostarille kirjoittamasta tekstistä, jonka on väitetty ajoittuvan vuoteen 1065. Kaupunki on ollut osaksi saksalaisten ja osaksi puolalaisten asuttama sen koko historian ajan. Saksan keisarikunnan aikana kaupungin asukkaista kaksi kolmaosaa oli puolalaisia. Juutalaisten osuus oli noin 5 prosenttia lopun väestöstä ollessa saksalaista.
Chełmno sai kaupunkioikeudet vuonna 1233. Vanhaakaupunkia ympäröi goottilainen puolustusmuuri. Vanhankaupungintorilla on Marian taivaaseenottamisen kirkko, joka rakennettiin 1280–1320. Torin keskellä sijaitsee valkoinen Chełmnon raatihuone.
Anne Meara
Aiheesta muualla
}}
Director’s Cut (albumi)
Taustaa
Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta Odysseus. Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen.
Liisa Pimiä
Pianisti Liisa Pimiän kiinnostus ihmisääneen on tehnyt hänestä yhden kysytyimmistä korrepetitioon erikoistuneista pianisteistamme. Pimiä on suorittanut tutkinnot Helsingin konservatoriossa ja Sibelius-Akatemiassa sekä täydentänyt korrepetition tuntemustaan mestarikursseilla muun muassa Belgian Gentissä. Savonlinnan Oopperajuhlilla Pimiä on työskennellyt vuodesta 1998 ja vuodet 1998–2000 hän toimi myös Suomen Kansallisoopperan harjoituspianistina. Syksyllä 2004 Pimiä kutsuttiin Milanon Giuseppe Verdi -konservatorion vierailevaksi opettajaksi, ja vuodesta 2002 hän toimii korrepetition lehtorina Sibelius-Akatemiassa, jossa hän on työskennellyt myös aiemmin muun muassa oopperakoulutusosaston varajohtajana (1997–1998). Vuonna 2006 Liisa Pimiä oli opettajavaihdossa Bolognan Conservatorio G.Maritinissa.
Margit Rahkonen
Rahkonen piti ensikonserttinsa 1961. Hän sai toisen palkinnon Maj Lind -pianokilpailussa 1964. Hän on esiintynyt laajalti Suomessa, Euroopassa ja Yhdysvalloissa soolokonsertein, kamarimuusikkona ja merkittävimpien kotimaisten orkestereiden solistina. Lisäksi Rahkonen on tehnyt lukuisia radio- ja TV-nauhoituksia, soolonauhoja Finlandia-levy-yhtiölle sekä duolevytyksiä Finlandia-, Fuga-, BIS-, Nimbus-yhtiöille.
Rahkoselle myönnettiin Unkarin valtion Liszt-juhlavuoden mitali 1986. Hän on toiminut useiden kilpailujen tuomaristossa sekä pitänyt kesäkursseja, esitelmiä ja luentokonsertteja ja julkaissut artikkeleita.
Erinomanlaiset
Sarjan pääosissa näyttelevät Jaana Saarinen, Mimosa Willamo ja Taisto Oksanen. Sarjassa seurataan kauppakeskus Sellon myymälän henkilökunnan työtä ja arkea. Sarja kuvattiin myös Sellon Anttilan tiloissa.
Francis Bacon (täsmennyssivu)
Francis Bacon on seuraavien henkilöiden nimi:
Kansanopetus
Kansanopetus on laajoille kansan kerroksille tarjottavaa perusopetusta, joka pyritään ajan mittaan laajentamaan koskemaan koko kansaa. Opetus koskee lasten lisäksi myös aikuisia kansansivistystyönä ja aikuiskasvatuksena.
1800-luku
Kouluja alkoivat perustaa valtio, kirkko, yksityinen hyväntekeväisyys ja rahvas omatoimisena sivistysharrastuksena. Papiston johtamia pyhäkouluja (alkeiskouluja) alkoi syntyä 1830-luvulla.
Maaseutu
Maaseudulla kansanopetus jäi vuosikymmeniä jälkeen kaupunkien kehityksestä. Kodit eivät kyenneet järjestämään alkeisopetusta, ja seurakuntien kiertokoulut olivat pieniä, vähälukuisia ja tehottomia. Kansanopetus sai maaseudulla tehoa vasta sen jälkeen, kun se irrotettiin kokonaan kirkon holhouksesta 1900-luvun alkupuolella. Kunnat velvoitettiin piirijakoasetuksella vuonna 1898 jakamaan alueensa koulupiireihin ja perustamaan kuhunkin koulun. Vuonna 1920 säädettiin oppivelvollisuuslaki, jonka mukaan jokaisessa koulupiirissä tuli olla kaksivuotinen alakansakoulu.
Leopold I (Belgia)
Perheet
Nuorella prinssillä ja marsalkalla oli suuret mahdollisuudet. Kun Eurooppaan saatiin rauha, 2. toukokuuta 1816 Leopold avioitui Ison-Britannian Charlotten kanssa. Charlotte oli Yhdistyneen kuningaskunnan sijaishallitsijan ja tulevan kuninkaan Yrjö IV:n ainoa legitiimi lapsi ja siten myös tuleva hallitsija. Charlotte kuitenkin menehtyi synnytykseen jälkeen 6. marraskuuta 1817.
Leopoldin leskeys kuitenkin päättyi 2. kesäkuuta 1829 kun hän avioitui, joidenkin mielestä ei-laillisesti, näyttelijätär Caroline Auerin kanssa. Carolinesta tehtiin Montgomeryn kreivitär ja hän oli Leopoldin avustajan Christian von Stocmarin serkku. Avioliitto päättyi 1831. Kolmannen avioliittonsa Leopold solmi belgialaisten kuninkaana 9. elokuuta 1832. Puoliso oli ranskalaisten kuninkaan Ludvig-Filipin tytär Louise d’Orléans. Avioliitosta syntyi neljä lasta:
Keski-Euroopan ralli
Keski-Euroopan ralli on rallikilpailu, joka ajetaan kolmen valtion alueella: Itävallan, Tšekin ja Saksan. Kilpailu on osana rallin MM-sarjaa ensimmäistä kertaa kaudella 2023. Rallin keskuspaikka on Passaun kaupungissa ja se ajetaan asfaltilla. Kilpailu on ensimmäinen kolmen valtion alueella ajettava kilpailu rallin MM-sarjassa. Kilpailun järjestäjinä ovat ADAC, Tšekin autokerho ja Itävallan moottoriurheiluliitto (AMF).
Emily Mortimer
Filmografia
thumb|Emily Mortimer [[Toronton elokuvajuhlat|Toronton elokuvajuhlilla vuonna 2007.]]
Lundin yliopisto
Lundin yliopisto (lyhenne LU,, lat. Universitas Lundensis) on Lundissa Skånen läänissä sijaitseva julkinen tutkimuskorkeakoulu. Yliopisto on yksi Pohjoismaiden suurimmista koulutus- ja tutkimuslaitoksista, ja se on kansainvälisesti arvioitu sadan korkeatasoisimman yliopiston joukkoon.
Kirjasto
thumb|Yliopiston kirjasto Lundin yliopiston kirjasto perustettiin 1666 samaan aikaan kuin itse yliopisto, ja se on yksi Ruotsin vanhimmista ja kattavimmista. Vuodesta 1698 lähtien se on saanut lakisääteisen vapaakappaleen kaikista Ruotsissa julkaistuista painotuotteista. Nykyään lakisääteisen vapaakappaleen saa kuusi kirjastoa, mutta ainoastaan Lundin yliopiston kirjasto ja Ruotsin kansalliskirjasto pitävät kokoelmissaan kaiken vastaanottamansa kirjallisuuden. Kirjaston kokoelmiin kuuluu noin 170 000 metriä hyllystöä, ja kirjastosta lainataan vuosittain noin 620 000 nidettä. Kirjastossa on yli 200 työntekijää ja 33 sivutoimipistettä, ja siellä on 2 600 työpistettä opiskelijoille.
Jem
pienoiskuva|Jem esiintymässä vuonna 2005. Jemma Griffiths, taiteilijanimeltään Jem, (s. 18. kesäkuuta 1975 Wales) on walesilainen laulaja-lauluntekijä, joka tunnetaan muun muassa monipuolisesta tyylistään tehdä musiikkia. Hänen debyyttialbuminsa Finally Woken sisältää elementtejä rock-balladeista, uuden aallon tyylisestä elektronisesta musiikista sekä trip hopista. Hänen hieman erikoinen lauluäänensä muistuttaa muun muassa Imogen Heapin, Beth Ortonin, Sophie Barkerin ja Didon lauluääntä.
Níkos Gkális
Boston Celtics valitsi Gkálisin NBA-pelaajaksi vuonna 1979. Hän siirtyi kuitenkin pian valtameren taakse Kreikkaan, jossa hänet valittiin Aris Thessaloniki B.C.:hen. Gkális eteni Kreikan koripallomaajoukkueeseen, jonka kanssa hän voitti muun muassa kultaa vuoden 1987 koripallon Euroopan-mestaruuskilpailuissa.
Seme
miekan kärki kensen vaikutuksen välittäjänä
Budolajeissa joissa harjoitellaan aseilla seme usein välittyy aseen kautta. Esimerkiksi kendossa miekan kärki (kensen) toimi tällaisena, vastustajaan kohdistuvan fyysisen ja psyykkisen paineen kohdistajana. Sama voidaan havaitaa myös länsimaisessa miekkailussa. Jos miekan, tai minkä tahansa aseen kärki, on niin sanotusti kuollut, tarkoittaa se ettei aseen pitelijällä ole sillä hetkellä päättäväistä ja hallittua mieltä eikä fyysisiä valmiuksia uhata hallussa olevalla aseellaan. Seme voi välittyä myös muualta kuin aseen kärjestä. Esimerkiksi valmiusasennossa jossa miekka on käyttäjänsä pään päällä kärjen osoittaessa ylöspäin (Jodan no kamae) seme välittyy miekan kohdetta osoittavasta kahvasta.
FMA I.A.e 33 Pulqui II
FMA IAe 33 Pulqui II oli argentiinalainen yksimoottorinen yksipaikkainen suihkuhävittäjä. Koneen suunnitteli Saksasta toisen maailmansodan jälkeen Argentiinaan muttanut Kurt Tank, joka oli jo sodan loppupuolella suunnitellut Focke-Wulf Ta 183 -hävittäjää Saksan Luftwaffelle.
Mi-ki
Alkuperä
Mi-ki on mahdollisesti syntynyt alun perin kahden eri kääpiörodun - esimerkiksi maltankoiran ja japanese chinin - vahingossa tapautuneesta risteymästä. Varmaa tietoa on kuitenkin ainoastaan se, että sen uskotaan olevan taustaltaan "aasialainen" ja että se jakaa yhteisen alkuperän maltankoiran, japanese chinin ja papillonin kanssa.
Chris Simon
Junioriura
Simon aloitti uransa OHL-liigassa Ottawa 67's -joukkueessa 1988–1989. Hän menestyi hyvin ja teki suurin piirtein pisteen ottelua kohti. Pisteiden ohella Simon keräsi myös paljon jäähyminuutteja. Philadelphia Flyers varasi Simonin NHL:n varaustilaisuudessa toisella kierroksella 1990. Varauksen jälkeen Simon pelasi vielä kaksi kautta OHL:ssä, sillä hänen nousunsa NHL:ään viivästyi vakavan olkapäävamman takia, mikä melkein esti häntä pelaamasta kaudella 1990–1991. Vihoittelevan olkapään vuoksi Simon ei pelannut seuraavaakaan kautta kokonaan. Kauden aikana hän vaihtoi kesken kaiken seuraa Sault Ste. Marie Greyhoundsiin.
Fonografisylinteri
Varhaiskehitys
Fonografituotannon alkuvaiheessa valmistettiin useita kilpailevia, keskenään yhteensopimattomia sylinteritallennetyyppejä. 1880-luvun lopulla Edison Records, Columbia Phonograph ja muut yhtiöt sopivat standardoidusta järjestelmästä. Standardisylinterit olivat n. 4 tuumaa (10 cm) pitkiä, halkaisijaltaan 2 ¼ tuumaa (n. 5,7 cm), ja niissä oli noin kaksi minuuttia musiikkia tai muuta ääntä.
Chris Simon
Chicago, New York Rangers, Calgary ja New York Islanders 2002–2008
Kauden 2007–2008 alussa Simonilla oli vielä viiden ottelun verran Hollweg-tapauksen pelikieltoa jäljellä. Hän ehti pelata 26 ottelua, kunnes taas joulukuussa 2007 Simon sai uuden ennätyspitkän ottelurangaistuksen – 30 ottelua – tilanteesta, jossa hän kaatoi Pittsburgh Penguinsin Jarkko Ruudun jäähän, astui hänen jalkansa päälle ja potkaisi luistimella sääreen. Tapaus käynnisti keskustelun, mikä on NHL:ssä sallittua ja mikä rangaistavaa. Simon ei enää pelannut otteluakaan Islandersissa, vaan joukkue myi hänet Minnesota Wildiin Simonin vielä ollessa pelikiellossa. Islanders sai kaupassa Wildin kuudennen kierroksen varausvuoron vuoden 2008 varaustilaisuuteen.
Pusukala
Koko ja ulkonäkö
Pusukalan luonnonmuoto on vihertävä, mutta akvaarioissa yleisempi on vaaleanpunainen pusukala. Pusukala voi kasvaa yli 20 cm:n mittaiseksi hyvissä akvaario-olosuhteissa, mutta luonnossa jopa 30 cm.
Zoo TV Tour
Suunnittelu, reitti ja lipunmyynti
Zoo TV Tour julkistettiin yleisölle 13. helmikuuta 1992, hieman yli kaksi viikkoa ennen kiertueen ensimmäistä konserttia. Ensimmäisten konserttien lipunmyynti käynnistyi kaksi päivää julkistamisen jälkeen. Kiertue käynnistyi 29. helmikuuta 1992 Floridan Lakelandista, jossa yhtye soitti Lakeland Civic Centerissä. Zoo TV Tourin ensimmäisen osan aikana U2 soitti 32 konserttia Pohjois-Amerikan sisäareenoilla helmikuusta huhtikuuhun. U2 ei ollut kiertänyt Pohjois-Amerikassa vuoden 1988 jälkeen. Yhdysvalloissa livekonsertit elivät 1990-luvun alussa laskukauttaan, ja Zoo TV Tourin kahden ensimmäisen osion aikataulu salli lähes poikkeuksetta yhtyeelle vain yhden konsertin per kaupunki. Kiertueen avauskonsertin liput myytiin loppuun puhelimitse neljässä minuutissa. Lippuja kaupattiin mahdollisimman vähän lippupisteissä niiden jälleenmyynnin vähentämiseksi. Monien kaupunkien puhelinverkot menivät sekaisin puhelimitse tapahtuneen lipunmyynnin takia: esimerkiksi losangelesilainen puhelinyhtiö Pacific Bell raportoi vastaanottaneensa neljän tunnin sisällä 54 miljoonaa puhelua lippuja koskien, kun taas Bostonissa puhelinverkko kaatui hetkellisesti suuren puhelinliikenteen vuoksi.
Areenakonserttien menestyksen pohjalta Zoo TV Tour laajeni myös stadioneille vuonna 1992. Yhtye kiersi Pohjois-Amerikan stadioneilla vuoden 1992 syksyn Outside Broadcast -nimen saaneella osuudella, ja Euroopan stadioneilla yhtye konsertoi Zooropa-osuuden merkeissä vuoden 1993 kesällä. Outside Broadcast -konserttien valmistelut käynnistyivät Hersheypark Stadiumilla Pennsylvanian Hersheyssa vuoden 1992 elokuussa. Yhtye soitti stadionilla myös julkisen harjoituskonsertin elokuun 7. päivänä. Stadionkiertueen aloittamista vaikeuttivat tekniset vaikeudet sekä aikatauluongelmat. Yhtye joutui lykkäämään Outside Broadcast -osion ensimmäistä virallista konserttia Giants Stadiumilla vain kuusi päivää ennen konserttia lavarakennelman kasaamisessa ilmenneiden ongelmien vuoksi. Lisäksi suurin yhtyeen käyttämistä videonäytöistä oli tuhoutunut myrskyssä. Outside Broadcast -konserttien alkaessa Achtung Baby oli ylittänyt Yhdysvalloissa jo neljän miljoonan kappaleen myyntirajan. Euroopan stadioneilla soitettujen Zooropa-konserttien lipunmyynti alkoi marraskuussa 1992. Zooropa-kiertue oli U2:n ensimmäinen eurooppalaisilla stadioneilla. Australiassa, Uudessa-Seelannissa ja Japanissa U2 kiersi marras-joulukuun 1993 ajan Zoomerang-osion merkeissä.
Encore
Pohjois-Amerikan stadionkiertueelta alkaen konsertin pääosan ja encoren välissä videoruuduilla esitettiin videoklippejä kiertueella videoiduista ripittäytymisistä. Konserttiyleisöä rohkaistiin ripittäytymään videokameran edessä ennen konsertin alkua ja sanomaan, mitä ikinä halusivatkaan. Videolle taltioitui ripittäytymisiä muun muassa rintojaan vilauttaneesta naisesta sekä miehestä, joka kertoi tappaneensa ystävänsä auto-onnettomuudessa. Kun yhtye aloitti konsertin encoren, Bono saapui lavalle vuoden 1992 konserteissa lavahahmona Mirror Ball Man ja vuoden 1993 konserteissa hahmona Mr. MacPhisto. Usein encoren käynnistänyttä kappaletta ”Desire” tukivat videonäytöillä esitetyt Richard Nixonin, Margaret Thatcherin, Paul Gascoignen ja Jimmy Swaggartin valokuvat. Esityksen tarkoituksena oli kritisoida ahneutta, ja kappaleen aikana lavalle satoi käteisrahaa.
Encoren aikana Bono soitteli lavahahmossaan pilapuheluja esimerkiksi puhelinseksinumeroihin, tilasi takseja sekä Detroitissa myös 10 000 pitsaa. Detroitissa toimitettiin konserttipaikalle lopulta sata pitsaa. Tavanomaisesti hän myös soitteli paikallisille poliitikoille sekä Valkoiseen taloon yrityksenään saada puhelinyhteys Yhdysvaltain presidentti George H. W. Bushiin. Hän ei koskaan tavoittanut presidentti Bushia puhelimitse, mutta myöhemmin presidentti mainitsi lehdistötilaisuudessa olleensa tietoinen puhelinsoitoista.
Lavahahmojen käyttö
Laulaja Bono esiintyi konserteissa kolmessa eri lavahahmossa, jotka vaihtelivat kappaleiden mukaan. Bonon lavahahmoja kiertueella olivat soittamillan pilapuheluilla konserttiyleisöä viihdyttänyt omahyväinen paholaishahmo Mr. MacPhisto, ahne televisioevankelista Mirror Ball Man ja egoistinen rock-tähti The Fly. Lisäksi hän pukeutui kappaleiden ”Bullet the Blue Sky” ja ”Running to Stand Still” aikana armeijatyyliseen taisteluliiviin ja lippalakkiin sekä mikrofonilla varustettuihin kuulokkeisiin. Esityksellään hän kuvasti Vietnamin sotaa.
Benoît Jacquot
Ranskalaisen elokuvan festivaali keskittyi vuonna 2015 Jacquot’n tuotantoon. Ohjaajan tuotannosta esitettiin Helsingissä kuusi eri elokuvaa seitsemässä näytöksessä.
Isnäs
thumb|right|250px|Isnäsin koulu thumb|right|250px|Isnäsin höyrykonemuseo Isnäs on kylä Länsi-Loviisassa lähellä Porvoota, Itämeren rannalla. Se on osa entistä Pernajan kuntaa, nykyistä Loviisan kaupunkia. Sen postinumero on 07750. Vuonna 2014 alueella oli 541 asukasta. Isnäsissä on kaksi koulua. Siellä sijaitsee myös Sea Golf Rönnäs -golfkenttä.
Frédérick Tristan
Frédérick Tristan, oik. Jean-Paul Baron, salanimiä  Jean Makarié, Adrien Salvat ja Danielle Sarréra (11. kesäkuuta 1931 Sedan, Ranska – 2. maaliskuuta 2022 Dreux, Ranska ) oli ranskalainen kirjailija.
Frank Armi
Frank Armi (12. lokakuuta 1918 Portland, Oregon – 28. marraskuuta 1992 Hanford, Kalifornia) oli yhdysvaltalainen moottoriurheilija. Armi osallistui Indianapolis 500 -kilpailuun kerran vuonna 1954 sijoittuen 19:nneksi.
Ristin Paavali
Elämänvaiheet
Pyhän Ristin Paavalin elämä voidaan jakaa seuraaviin vaiheisiin:
Vysšaja Liga -kausi 2009–2010
Sarjajärjestelmä
Lopullisissa tuloksissa joukkueet laitettaan paremmuusjärjestykseen, ja jokaisen divisioonan kolme parasta etenee suoraan toiselle kierrokselle. Kolme heikoitensijoittunutta ei pääse jatkoon. Pudotuspelit alkavat karsintakierroksella, jossa sijat 9-24 ratkaisevat varsinaisten pudotuspelien joukkueet. Pudotuspeleissä jatkoon pääsee kolmella voitolla.
Hemvärnet
Rauhan aikana Hemvärnetin jäsenet ovat sitoutuneet harjoittelemaan tehtäviään tietyn määrän vuodessa. Sen kokonaisvahvuus oli aiemmin noin 90 000 henkeä. Vuodesta 2006 lähtien sotilaiden määrä oli 37 000 henkeä, jotka muodostivat 66 pataljoonaa.
Klaas-Jan Huntelaar
Ura
1. kesäkuuta 2017 Ajax ilmoitti hankkivansa Huntelaarin Schalkesta 2 miljoonalla eurolla. Hänen sopimuksensa Ajaxin kanssa on yksivuotinen. Huntelaar on viimeksi pelannut Ajaxissa vuonna 2008. Huntelaar löi itsensä läpi aikoinaan Ajaxissa, jossa hän iski 92 peliin 76 maalia ja tästä poiki siirto Real Madridiin. Huntelaar on myöntänyt, että Ajax on ”hänen joukkueensa”.
Maajoukkue
Ensiesiintymisensä A-maajoukkueessa Huntelaar teki lopulta 16. elokuuta 2006 ystävyysottelussa Irlantia vastaan. Hän kuului joukkueen kokoonpanoon vuoden 2008 EM-kilpailuissa.
Viktor Ponedelnik
Viktor Vladimirovitš Ponedelnik (, 22. toukokuuta 1937 Rostov-na-Donu – 5. joulukuuta 2020 ) oli neuvostoliittolainen jalkapalloilija ja hänet luetaan yhdeksi parhaimmista hyökkääjistä neuvostoliittolaisen jalkapallon historiassa.
Kruunu
Yleismerkitykset:
Ocherese
Etymologia
Nimi tulee sanoista ocher ("okra", viitaten väritykseen) ja ese (loppuosa rotunimissä Maltese ja Pekingese).
Tapio Varis
Pekka Tapio Varis (s. 1946) on suomalainen yhteiskuntatieteiden tohtori ja Tampereen yliopiston kasvatustieteiden tiedekunnan kasvatustieteiden laitoksella olevan ammattikasvatuksen oppituolin professori 1. marraskuuta 2006 lukien. Hänen erityisalaansa ovat kansainvälistyvät oppimisympäristöt.
Erica Durance
Ura
Durance oli vieraileva tähti Smallvillen neljännellä kaudella ja nousi yhdeksi päänäyttelijöistä viidennellä kaudella. Hän pysyi yhtenä päänäyttelijöistä sarjan loppuun asti. Durance on kertonut lukeneensa Teräsmies-sarjakuvia ja nähneensä kaikki Teräsmies-elokuvat.
Mediajulkisuus
24. helmikuuta 2011 hän oli ehdokkaana Saturn -palkinnon saajaksi parhaimpana naisnäyttelijänä työstään Smallvillessä.
Jouko Myssylä
Kalervo Jouko Ensio Myssylä (18. tammikuuta 1947 Ranua – 2009 Ranua ) oli ilmavoimien luutnantti, joka surmasi ampumalla Hämeen lennoston komentajan, eversti Teppo J. Suonperän tämän virkahuoneessa 6. kesäkuuta 1973.
Sotilasura
Myssylä kävi Ilmavoimien RUK:n (IlmavRUK) vuosina 1967–1968 ja ylennettiin vuonna 1968 vänrikiksi. Sieltä hän jatkoi Kadettikouluun ja valmistui 55. kadettikurssilta (16. syyskuuta 1968 – 24. maaliskuuta 1971) kadettina nro 5539. Hänet ylennettiin samana vuonna luutnantiksi.
Tänään ei huomista murehdita
Kappaleet
Säv. & san. Lauri Tähkä, paitsi "Rakasta mua" ja "Hätäästä elämää" säv. & san. Simo Ralli. Sovitukset Elonkerjuu & Riku Mattila.
Jouko Myssylä
Everstin surma
Paikalle tullut lääkäri totesi uhrin kuolleen lähes silmänräpäyksessä rinnan ja vatsan lävistäneisiin luoteihin. Keskusrikospoliisin saapuessa paikalle 9.00 jälkeen oli Myssylä viety päävartioon.
Suomen Rauhanliitto
Suomen Rauhanliitto perustettiin ensimmäistä kertaa Tampereella helmikuussa 1907. Autonomian ajan Rauhanliito kiellettiin ensimmäisen maailmansodan alettua. Nykyinen järjestö perustettiin uudestaan keväällä 1920 nimellä Suomen Rauhanliitto – Kansainliittoyhdistys.
Marinkainen
Marinkaisten suurin työllistäjä on maatalous oheistoimialoineen. Kunnan palveluista mm. ala-aste ja vanhainkoti Lepola työllistävät kylällä, lisäksi teollisuus- ja yritystoiminta työllistävät kyläläisiä. Moni marinkaislainen käy töissä Kokkolassa tai muilla lähipaikkakunnilla.
Citroën C3 Aircross
Citroën C3 Aircross on Citroënin vuodesta 2010 lähtien valmistama pieni crossover-tyyppinen automalli.
Lego
Lego-palikat keksi tanskalaisen puusepän poika Godtfred Kirk Christiansen Tanskan Billundissa. Hän alkoi vuonna 1949 valmistaa isänsä Ole Kirk Christiansenin kanssa muovisia toisiinsa lukittautuvia palikoita. Vuonna 1954 Legon vanhimmalle sarjalle keksittiin nimi, Lego System, joka on ajan kuluessa muuttunut Lego Cityksi. Nykyisin käytössä oleva kiinnitysjärjestelmä patentoitiin vuonna 1958, minkä jälkeen palikoista tuli nopeasti hyvin suosittuja.
Lego System
Lego System on Lego-yhtiön tärkein ja vanhin tuotesarja. Tähän tuotesarjaan kuuluvat useimmat Lego-sarjat kuten Lego City. Lego System -palikat ovat tavallisimpia Lego-palikoita. Lego System sarjojen ikärajat ovat yleensä kuudesta vuodesta ylöspäin. Lego System -tuotesarjaan kuuluvat myös Lego Pirates, Lego Star Wars ja Lego Space.
Lego-teemapuistot
Ensimmäinen Legoland, Lego-aiheinen teemapuisto, rakennettiin Tanskan Billundiin vuonna 1968. Muut Legolandit sijaitsevat Kaliforniassa, Saksassa ja Englannissa. Legolandit sisältävät kaikenlaista Legoihin liittyvää; Lego-kaupasta Legoista rakennettuihin taloihin saakka. Niissä on mm. minilandeja, joissa on esimerkiksi Legoista rakennettuja autoja ja rakennuksia. Legolandin alueella on lisäksi Legoista rakennettuja eläimiä ja ihmishahmoja.
José Cristóbal
Cristóbal edusti Meksikoa Pekingin kesäolympialaisissa 2008 ja Lontoon kesäolympialaisissa 2012. Pekingissä 2008 hän karsiutui välierissä 1 000 metrin kanadalaisyksikössä ja 500 metrin sekä 1 000 metrin kanadalaiskaksikoissa parinaan Dimas Camilo. Lontoossa 2012 Cristóbal kilpaili 200 metrin kanadalaisyksikössä sijoittuen sijalle 19 ja 1 000 metrin kanadalaisyksikössä sijoittuen kymmenenneksi. Cristóbal saavutti Szegedissä 2006 maailmanmestaruuden 1 000 metrin kanadalaisyksikössä. Pan-Amerikan kisoissa Cristóbal voitti kolme kultamitalia, yhden hopeamitalin ja yhden pronssimitalin. Keski-Amerikan ja Karibian kisoissa hän saavutti kaksi kultamitalia ja viisi hopeamitalia.
Vikavirtasuojakytkin
Vikavirtasuojakytkin (lyhennetään vvsk) on sähkötekniikassa käytetty komponentti, jonka tehtävä on suojata laitteiden käyttäjiä vaarallisilta sähköiskuilta ja estää tulipaloja. Vikavirtasuojia saa sähkökeskuksiin asennettavina DIN-kiskoon sopivina komponentteina, mutta myös tavalliseen pistorasiaan liitettäväksi sopivia vikavirtasuojakytkimiä (PRCD-K) on markkinoilla. Vikavirtasuojakytkimen toiminta perustuu virtapiiriin menevän ja sieltä palaavan sähkövirran erotuksen mittaamiseen.
Asennusstandardisarjan SFS 6000 standardin SFS 6000-4-41 kohdassa 411.3.3 edellytetään, että kaikki enintään 32 A tavanomaiset maallikoille tarkoitetut pistorasiat ja enintään 32 A ulkopistorasiat on suojattava A-tyypin enintään 30 mA vikavirtasuojakytkimellä. Vaatimuksesta voidaan tavallisessa kuivantilan asuinhuoneessa poiketa ainoastaan, jos kyseessä on erityinen määrätyn laitteen liittämiseen tarkoitettu pistorasia, johon ei sijoituksensa tai opaskilven takia voida liittää muita laitteita. Esimerkiksi keittiökaapin sisälle sijoitettu astianpesukoneen, jääkaapin tai pakastimen pistorasia voidaan jättää ilman vikavirtasuojausta. Syksyllä 2012 julkaistu painos salli enää jääkaapin ja pakastimen pistorasioista vikavirtasuojan jättämisen pois. Vuonna 2017 voimaan tulleessa pienjännitestandardissa vikavirtasuojaus tuli pakolliseksi myös asuinhuoneistojen valaistusryhmäjohdoille.
Henkilösuojaus
Mikään vikavirtasuojakytkin ei kokonaan suojaa sähköiskulta, vaan ainoastaan lyhentää sähköiskun kestoaikaa niin, että kudosten vauriot ja sydämen toimintahäiriöt jäävät mahdollisimman vähäisiksi. Henkilösuojauksessa käytetään yleensä 30 milliampeerin (mA) vikavirtasuojakytkimiä, jotka kykenevät kytkemään virran pois 300 millisekunnin kuluessa nimellisvirran ylittymisestä. Palosuojaukseen käytettävät 300 ja 500 mA mallit eivät sovellu henkilösuojaukseen, sillä kehon läpi 300 ms vaikuttava 50 mA vaihtovirta voi riittää aiheuttamaan sydämen pysähtymisen tai kammiovärinän.
Käyttö ja valinta
Valintaan vaikuttavia asioita:
Maaherrantien silta
2000-luvun alussa silta muutettiin osaksi Viikin ja Oulunkylän aseman välistä Maaherrantietä, ja uudistetut kiskot toteutettiin asfalttipäällysteisistä teräselementeistä ja urakiskoista, joiden päällä kulki ajorata. Siltaa alkoi junien lisäksi käyttää runkolinja 550. Raideliikenne sillalla päättyi vuonna 2012 sen jälkeen, kun metron uutena huoltoyhteytenä alettiin käyttää Vuosaaren satamarataa.
Purku
Uusi silta valmistui vuonna 2022. Vanhan sillan purkamisen vuoksi runkolinja 550 jouduttiin maaliskuussa 2021 siirtämään kiertoreitille. Linja-autot eivät palaa Maaherrantielle rakennustöiden valmistumisenkaan jälkeen, sillä Raide-Jokeri rakennetaan kadulla sepeli- tai nurmiraiteelle, jonka päällä ei voi ajaa autoilla. Rautatiesillan välitukina olleita vanhoja paasikiviä otettiin uusiokäyttöön levähdyspaikoiksi lähialueen poluille.
PUBG Mobile
Julkaisu
PUBG Mobilen on kehittänyt Lightspeed Quantum Studiot, jonka omistaa kiinalainen mobiilijätti Tencent Games. Mobiilipeli pohjautuu PlayerUnknown’s Battlegrounds -tietokonepeliin, ja Tencent on pyrkinyt peliä kehittäessään jäljittelemään alkuperäistä tietokonekokemusta. Alkuperäinen PlayerUnknown’s Battlegrounds -peli ilmestyi maaliskuussa 2017, ja tammikuuhun 2019 mennessä sitä oli myyty lähes 28 miljoonaa kappaletta.
Mobiilipeli on ladattavissa ilmaiseksi sekä Android- että iOS-laitteille. Pelin ladatakseen ja sitä pelatakseen tarvitsee vakaan verkkoyhteyden sekä ainakin kahden gigatavun keskusmuistin (RAM-muistin).
China Aviation Industry Corporation II
China Aviation Industry Corporation II (AVIC II) oli vuosina 1999-2008 Kiinan kansantasavallassa toiminut lentokoneteollisuuskonserni. Sen nimet brittiläisessä ilmailumediassa vaihtelivat, mutta AVIC-lyhenne on käytössä myös Kiinassa.
Jalkapallon maailmanmestaruuskilpailut 2010
Hakuprosessi
thumb|175px|upright|Kannattajat juhlivat vuoden 2010 MM-kilpailujen järjestämistä [[Etelä-Afrikka|Etelä-Afrikassa.]] Kansainvälinen jalkapalloliitto FIFA oli päättänyt tilapäisestä jalkapallon maailmanmestaruuskilpailujen vuorottelusta maanosaliittojen kesken, minkä seurauksena 2002 MM-kilpailut pidettiin Aasiassa. Koska Afrikassa on lähes neljännes FIFAn jäsenmaista ja monet Afrikan maat olivat esittäneet varsin hyviä suorituksia kansainvälisissä arvoturnauksissa, FIFA ilmoitti, että vuonna 2010 MM-kilpailut järjestettäisiin kyseisellä mantereella. Päätöksen syynä oli myös, että ilman vuorottelujärjestelmää Afrikka tuskin olisi saanut kisoja vielä vuosikymmeniin.
China Aviation Industry Corporation II
Tuotantoa
thumb|[[Air Vanuatun Harbin Y-12]] AVIC II:n tuottamiin lentokoneisiin kuuluvat JL-8, L-15 ja CJ-6), syöttöliikennelentokone Harbin Y-12, keskimatkan kuljetuskone Y-8 ja helikopterit Z-8, Z-9, WZ-10 ja Z-11.
Jalkapallon maailmanmestaruuskilpailut 2010
Karsinnat
Serbia ja Slovakia selvisivät kisoihin ensimmäistä kertaa, joskin molemmat olivat olleet aikaisemmin mukana osana isompaa valtiota. Serbia oli aiemmin osa Jugoslaviaa ja Serbia ja Montenegron valtioliittoa sekä Slovakia Tšekkoslovakiaa.
Suurmestari (ritarikunta)
Joskus kirjallisuudessa sekoitetaan suurmestari ja preseptori keskenään, mutta ainakin temppeliherrojen hierarkiassa preseptori oli huomattavasti alempi: tämän ja suurmestarin väliin mahtuivat vielä piirimestarit ja valtakunnalliset tarkastajat.
Jalkapallon maailmanmestaruuskilpailut 2010
Tuomarivirheet
Neljännesvälierissä uruguaylainen Jorge Larrionda ei huomannut englantilaisen Frank Lampardin tekemää maalia. Lampard laukoi pallon, joka kimposi ylärimasta maaliviivan yli ja maasta taas kentälle. Myöhemmin muun muassa The Daily Telegraph julkaisi kuvasarjan, josta nähdään pallon ylittäneen maaliviivan. Englanti hävisi Saksalle ottelun lopulta 4–1 ja putosi näin jatkopeleistä.
Pelipallo
Jabulani oli turnauksen virallinen pelipallo. Sana jabulani on zulua ja tarkoittaa juhlimista. Pallossa oli 11 eri väriä, jotka edustivat jalkapallon 11:tä pelaajaa, Etelä-Afrikan 11:tä virallista kieltä sekä Etelä-Afrikan 11:tä heimoa. Pallo koostui kahdeksasta toisiinsa kuumasaumatusta 3D-paneelista, minkä väitettiin tekevän pallosta täydellisen pyöreän sekä entistä tarkemman. Kilpailujen loppuottelu pelattiin erillisellä Adidas Jo'bulani -pallolla. Jo'bulanissa oli kultaisilla kuvioinnit ja sen nimi oli kunnianosoitus Johannesburgille, jota kutsutaan myös Jo'burgiksi. Jabulani sai kritiikkiä ja FIFA myönsi "ettei kisapallo ole täydellinen". Muun muassa pallon lentorataa ja käyttäytymistä ilmassa arvosteltiin.
Teet Allas
Teet Allas (s. 2. kesäkuuta 1977 Pärnu, Viron SNT, Neuvostoliitto) on virolainen 183 senttimetriä pitkä jalkapalloilija, joka edusti pitkään maansa pääsarjan Meistriliigan joukkuetta FC Floraa sekä pelasi myös Ruotsissa Dalkurdin joukkueessa.
Artim Šakiri
Šakiri on pelannut Pohjois-Makedonian maajoukkueessa yli 70 ottelua ja toiminut joukkueen kapteenina. Maajoukkuepaidassa hänet muistetaan vuonna 2002 tekemästään maalista Englantia vastaan, jolloin hän teki maalin suoraan kulmapotkusta David Seamanin taakse. Englannin sarjoissa mies on pelannut urallaan 33 ottelua West Bromwich Albionin riveissä, joista 3 Valioliigassa. WBA:han hän siirtyi TsSKA Sofiasta, jossa hän voitti Bulgarian mestaruuden. Mestaruuden hän on voittanut myös Ruotsissa Halmstadin paidassa.
Nuclear Nightclub
Kappaleet
Vuoden 1996 uusintapainoksen bonuskappaleet:
Alan Guth
Kunnianosoitukset ja palkinnot
Alan Guth on elämänsä aikana voittanut monia palkintoja ja mitaleita. Guth voitti kansainvälisen teoreettisen fysiikan keskuksen mitalin yhdessä Andrei Linden ja Paul Steinhardtin kanssa, sekä Eddington mitalin vuonna 1996, sekä vuoden 2009 Isaac Newton mitalin.
Inflaatioteoria
Guth oivalsi, että universumi voi olla tilassa, jossa siihen on varastoitunut paljon energiaa. Tyhjiöön voi siis varastoitua energiaa. Tällainen tilanne esiintyy suurissa yhtenäisteorioissa, joiden teoreettinen tutkimus oli kiihkeimmillään 1970-luvun lopulla. Yhtenäisteorioihin liittyy suuri symmetria, joka universumin lämpötilan laskiessa rikkoutuu kun epäsymmetrinen tila tulee energeettisesti edullisimmaksi.
Nikolai Valujev
Nikolai Sergejevitš Valujev (, s. 21. elokuuta 1973 Leningrad, Neuvostoliitto) on venäläinen raskaan sarjan nyrkkeilijä ja WBA-liiton kaksinkertainen mestari. Hänet tunnetaan kehässä nimellä "The Beast from the East" (Peto idästä) ja "The Russian Giant" (Venäjän jätti). Valujev on pisin (213 cm) ja painavin (140 kg) nyrkkeilyn maailmanmestari kautta aikojen.
Messerschmitt KR
Suomessa Messerschmittit rekisteröitiin moottoripyöriksi.
Historia
Messerschmitt KR-175:n tuotanto alkoi maaliskuussa 1953, mutta käyttäjäpalautteessa moitittiin auton liian jäykkää jousitusta, meluisuutta ja vaikeastikäytettävää käsikytkintä; kesäkuuhun 1953 mennessä autoon oli tehty jo noin 70 muutosta.
"Standard" mallissa ei ollut sisäverhoilua ja sen väriksi voi valita norsunluun, punaisen tai harmaan.
Vuodesta 1959 valmistettiin myös pieniä määriä halpaa "Sport" -mallia, jossa ei ollut ollenkaan aukeavaa yläosaa, vaan maavaraa oli laskettu 10 cm ajoneuvoon astumisen helpottamiseksi. Siinä oli matala pleksituulilasi ja rättikaton sijaan pelkkä matkustamon peittävä neppareilla matkustamon reunoihin kiinnitettävä pressu. Myös Tg-500 oli saatavissa tässä muodossa. Tg-500:n valmistus loppui elokuussa 1961 ja KR-200:n pääasiallinen tuotanto päättyi jo vuonna 1962, mutta viimeinen Messerschmitt KR, avomallinen KR-200 Roadster (sarjanumero 80 287), valmistui 17. elokuuta 1964, kello 16.34.
Pienoismalli
Pienoismallit teollisuudessa ja tutkimuksessa
Myös auto-, laiva- ja lentokonesuunnittelussa käytetään apuna pienoismalleja. Malleja voidaan käyttää esimerkiksi tuulitunneleissa, jotta saadaan selville lopullisen tuotteen ilmanvastus. Laivojen pienoismalleilla puolestaan voidaan testata aluksen käyttäytymistä erilaisissa purjehdusolosuhteissa. Esimerkiksi Suomessa oli 1980-luvulla Arktisen tekniikan laboratoriossa satojen neliömetrien vesiallas, jossa tutkittiin jäänmurtamista pienoismallilla. Sittemmin vastaavia fasiliteetteja on käytetty merenkulun henkilöstön koulutuksessa.
pienoiskuva|vasen|Berliinin kaupungin pienoismalli. Monilla suurikokoisia tuotteita (lentokoneet, laivat, paperikoneet yms.) valmistavilla yrityksillä on edelleen tapana tilata pienoismalli valmistamistaan tuotteista joko omaan esittelykäyttöön tai liikelahjoiksi. Julkisten rakennusten aulatiloihin saatetaan tilata talon pienoismalli kestävästä ja arvokkaasta materiaalista, kuten niin sanotusta arkkitehtipronssista Pienoismallit ovat yleisiä näyttelyesineitä muun muassa merenkulusta ja rakennustaiteesta kertovissa museoissa.
Myllymäen koulu (Mäntsälä)
Koulun pihapiirissä toimii päiväkoti. Koulun läheisyydessä sijaitsee Ehnroosin koulu (500 oppilaan yläkoulu).
Shilohinpaimenkoira
Alkuperä
Aloittaessaan jalostuksen vuonna 1962 Barber käytti vielä kennelnimeä Konigin. 12 vuoden suunnitelmallisen jalostuksen jälkeen hän alkoi olla epätoivoinen, koska hänestä tuntui ettei hän onnistuisi koskaan saamaan massiivista kokoa, terverakenteisia lonkkia ja poikkeuksellista älykkyyttä samassa paketissa. Vuonna 1974 hän vaihtoi kennelinsä nimeksi Shiloh, jatkaen edelleen jalostusprojektiaan. Valtaosa hänen kantakoiristaan oli tarkoin valittuja saksanpaimenkoiria, mutta vuonna 1989 hän käytti jalostukseen myös poikkeuksellisen kookasta alaskanmalamuuttia - saadakseen aikaan suuremman koon ja paremmat lonkat. 1990-luvulla hän onnistui lopulta tavoitteessaan luoda unelmiensa rotu. Hänen lisäkseen moni muukin saksanpaimenkoiran harrastaja haikaili alkuperäisen rotutyypin perään ja hankki sen vuoksi häneltä pentuja - niin tämä uusi rotu levisi eri puolille Pohjois-Amerikkaa.
Shimon Peres
Varhaiset vuodet
vasen|pienoiskuva|Peres teini-ikäisenä tulevan vaimonsa Sonian kanssa vuonna 1939. Szymon Perski syntyi juutalaiseen perheeseen Wieniawassa, Puolassa (nykyinen Višneva, Valko-Venäjä). Hänen vanhempansa eivät olleet vahvasti uskonnollisia, mutta hänen rabbina toiminut isoisänsä tutustutti hänet juutalaiseen uskontoon. Peresin perhe puhui kotona jiddišiä, hepreaa ja venäjää. Hän oppi koulussa puolaa, ja myöhemmin hän puhui myös ranskaa sekä englantia. Perhe muutti juutalaisiin kohdistuvia vainoja pakoon Palestiinaan vuonna 1934. Peres opiskeli Geulan koulussa Tel Avivissa ja Ben Shemenin maatalouskoulussa. Peres liittyi Haganah-taistelujärjestöön vuonna 1947. Hän tapasi David Ben-Gurionin, joka teki hänestä laivaston komentajan. Peresistä tuli puolustusministeriön johtava kenraali vuonna 1953. Peresin toiminnan vaikutuksesta Israelin nuori valtio etsi liittolaisia. Ranska toimitti Dassault Mirage III -taistelukoneita ja Dimonan ydinvoimalan Israelille, ja kolmen vallan sopimuksella Ranskan ja Ison-Britannian kanssa Israel hyökkäsi Suezin kriisin aikana vuonna 1956 Egyptiin.
Peres valittiin knessetiin Mapai-puolueen edustajana vuonna 1959. Hän oli perustamassa työväenpuoluetta vuonna 1968. Hän oli Golda Meirin hallituksessa, ja Meirin eroamisen seurauksena hän menetti työväenpuolueen johtajuuden Jitzhak Rabinille. Rabinin hallituksessa Peres toimi puolustusministerinä vuosina 1974–1977.
Poliittinen toiminta
Vuonna 2010 julkaistiin dokumentteja, joiden perusteella uskotaan Peresin tarjoutuneen myymään Jericho-ohjuksia ja ydinaseita Etelä-Afrikan puolustusministeri P. W. Bothalle 1970-luvulla.
Avaruuskävely
Suurin osa avaruuskävelyistä suoritetaan avaruussukkulasta kansainvälisen avaruusaseman lähistöllä. Avaruuskävelyiden aikana yleensä huolletaan satelliittia tai avaruusasemaa. Jos astronautti joutuu liian kauas sukkulasta, sukkula voidaan ohjata helposti astronautin luokse, ja jopa poimia robottikäsivarrella (jos astronautti ei voi esimerkiksi tajuttomuuden takia itse telakoitua).
Neuvostoliiton laivasto
Historia
Rapallon sopimuksen seurauksena Neuvosto-Venäjä ja Saksa olivat 1920-luvulla aloittaneet yhteistyön aseiden tuotannossa. Vuoden 1930 helmi-maaliskuussa, kun yhteistyö Saksan laivaston kanssa oli jo alkanut ja Saksa oli ryhtynyt avustamaan neuvostolaivaston jälleenrakentamisessa ja uudistamisessa, puolustusasiain kansankomissaari Kliment Vorošilov lähetti Saksaan kuusihenkisen meriupseeridelegaation, johon lukeutui myös suomalaissyntyinen Axel Ivar Berg.
Pesäpallon B-sarja 1932
Pudotuspelit
Helsingin Pallonlyöjät ja Enso nousivat Suursarjaan 1933.
Ranskan Grand Prix 1982
Ranskan Grand Prix 1982 oli Formula 1 -sarjan osakilpailu, joka ajettiin 25. heinäkuuta 1982 Paul Ricardin radalla. Kilpailun voitti paalupaikalta lähtenyt René Arnoux. Kilpailun neljä ensimmäistä kuljettajaa olivat kaikki ranskalaisia.
Hannu Kottonen
Kottosen uran huippuhetkiä oli vuoden 1982 Tiomila-viesti, jossa Liedon Parma voitti vasta toisena ei-ruotsalaisena joukkueena. Ensimmäisestä suomalaisvoitosta oli tuolloin kulunut 28 vuotta. Hannu Kottonen suunnisti ankkuriosuuden ja saapui maaliin 20 sekuntia ennen Ruotsin Almby IK:n suunnistajaa.
Kumi
Kumit jakaantuvat luonnonkumeihin ja synteettisiin kumeihin. Luontoperäinen raakakumi, kautsu valmistetaan kumipuun maitiaisnesteestä, jota sanotaan lateksiksi. Osa kumilaaduista luetaan myös elastomeereiksi.
Synteettinen kumi
Synteettiset kumit kehitettiin Saksassa 1900-luvun alkupuolella. Ensimmäisen kumin synteettisen valmistusmenetelmän patentoi Fritz Hofman vuonna 1909. Vuonna 1926 tuli käyttöön butadieenista valmistettu Buna. Tunnettuja synteettisia kumilaatuja ovat styreenibutadieeni- ja neopreenikumit. Synteettisten kumien yleisin raaka-aine on maaöljy. On olemassa myös silikonipohjaisia kumeja, jotka kestävät kuumutta muita kumeja paremmin. Fluorimuoveistakin on modifioitu kumimaisia laatuja, joita käytetään tiivisteinä hyvän kemiallisen kestävyytensä ansiosta.
Kumimarkkinat
Toisen maailmansodan jälkeen synteettiset kumit valtasivat nopeasti markkinoita varsinkin kohteissa, joissa tarvittiin erikoisempia ominaisuuksia, kuten sähköneristekykyä tai kemiallista kestävyyttä. Vuonna 1965 synteettisillä kumeilla oli noin 60 prosentin markkinaosuus ja sen jälkeen markkinaosuudet ovat heiluneet öljyn hinnan mukaan ollen vuonna 2005 suurin piirtein samat kuin 1965. Vuodesta 1965 kumien kokonaistuotanto on nelinkertaistunut ja oli vuonna 2005 lähes 21 miljoonaa tonnia.
Kumin kierrätyksestä
Kumia ei pystytä sulattamaan ja uudelleenkäyttämään niin, että se täysin säilyttäisi ominaisuutensa. Pieniä määriä renkaita kierrätetään esimerkiksi louhinnan apuna räjähdyssuojamatoissa ja laiturien törmäyssuojina. Koska suurin osa kumista käytetään kulkuvälineiden renkaisiin, niin näiden keräyksestä on olemassa määräyksiä perustuen EU-direktiivien tuottajavastuuseen. Talteenotetut renkaat hävitetään polttamalla tai hautaamalla maaperään. Kumi ja sen lisäaine hiili saadaan poltettua puhtaasti, mutta joistakin lisäaineista voi tulla haitallisia päästöjä. Kumin polton hiilitaseeseen vaikuttaa uusiutuvien raaka-aineiden eli luonnonkumin määrä.
Erin Brockovich
Ympäristöaktivistin ura
Brockovichin huomattua homeongelman omassa Conejon laakson kodissaan hänestä tuli tunnettu aktivisti ja kouluttaja myös tällä alalla. Nykyisin hän on merkittävä ja haluttu puhuja kautta Yhdysvaltojen.
Elokuva- ja televisioura
Televisioyhtiö NBC palkkasi 2005 Brockovichin tuottajaksi lakidraamaan nimeltä Class Action. Palkkaamisen perusteena oli hänen kokemuksensa oikeusjutuista. Brockovich jatkaa tuottajan työn lisäksi edelleen Masry & Vititoe -lakiasiaintoimistossa.
Lahti–Heinola-rata
Historia
Ensimmäisen kerran Heinolaan esitettiin rakennettavaksi rataa vuonna 1885, kun Heinolan edustaja esitti valtiopäivillä Kuopion radan toteuttamista kaksihaaraisena niin, että toinen haara olisi kulkenut Lahdesta Heinolaan. Tämän jälkeen esitettiin rataa rakennettavaksi Lahdesta Heinolan kautta Jyväskylään. Nämä suunnitelmat eivät kuitenkaan toteutuneet. Lopulta vuonna 1909 saatiin aikaan rakentamispäätös Lahti–Heinola-rautatiestä, mutta rataa ei lopulta saatu aikaiseksi kuin muutama kymmenen metriä. Seuraavan kerran projekti edistyi, kun eduskunnan valiokunta päätti 1926 ottaa radan jälleen toteuttamisohjelmaan. Yksi radan suurimmista puolestapuhujista oli seminaarin lehtori Juho Kinnunen.
Tavaraliikenne
Heinolan radan tärkeimpiä kuljetusasiakkaita ovat metsä- ja metalliteollisuuden yritykset. Tavaraliikenne koostuu pääasiassa Rautsalossa sijaitsevan Stora Enson kartonkitehtaan ja Myllyojalla sijaitsevan Kuusakoski Oy:n romuttamon rautatiekuljetuksista sekä Vierumäen sahatavarakuljetuksista. Rata muodostaa osan teollisuuden ulkomaankuljetusten ketjua. Tuotteita kuljetetaan mm. Mussalon satamaan ja Vainikkalaan. Kuljetusmäärät ovat vaihdelleet 300 000 ja 450 000 tonnin välillä vuodessa.
Tulevaisuus
Radan tulevaisuus on joko lakkauttaminen tai perusparannus. RHK on vähäliikenteisten ratojen selvityksessä ehdottanut toimenpiteeksi perusparannusta. Se mahdollistaisi nykyisten kuljetusten säilymisen radalla. Radan lakkauttaminen siirtäisi teille keskimäärin 32-35 kuorma-autoa vuorokaudessa. Perusparannus aiheuttaisi arviolta noin 13 miljoonan euron kustannukset ja lakkauttaminen ja purkaminen noin 374 000 euron kustannukset.
Tiirinkoski
Kanta-Hämeen vesistöistä Hirvilampi sijaitsee pääosin Tiirinkosken kaupunginosassa.
Lahti–Heinola-rata
Liikennepaikat ja teollisuusraiteet
thumb|Lahden rautatieasema
Hevossaaren teollisuusraide
Sittemmin rata rakennettiin uudestaan hieman eri linjauksella. Tällöin rata palveli ainakin Puukemia Oy:tä sekä Högfors-Sentoa. Radan päästä löytyy yhä runsaasti teollisuutta, muun muassa Finlaysonin tehdas, mutta rautatiekuljetuksia ne eivät ole käyttäneet hyvin pitkään aikaan. Kaikki raiteet ovat yhä jäljellä, mutta rata kasvaa monin paikoin yli kaksimetristä pusikkoa.
Heinola
Radan päätepiste on Heinolan ratapiha ratakilometrillä 167+607. Ratapihalla on kahdeksan läpiajettavaa raidetta hyötypituudeltaan 180–710 metriä sekä yksi pohjoispäästä liikennöitävä pistoraide. Ratapihalla on yksi junakulkutien päätekohtamerkki, ja se sijaitsee raiteen 2 pohjoispäässä. Heinolan asemarakennuksena toimii nykyään työmaaparakki. Kaksi edellistä asemarakennusta paloivat vuosina 1968 ja 1988. Heinolassa on aikoinaan ollut veturitalli ja kääntöpöytä. Veturitalli on yhä jäljellä, mutta raideyhteys sekä kääntöpöytä purettiin 2005. Ratapihalla lastataan runsaasti raakapuuta.
Calahorra
Calahorra on kaupunki La Riojan maakunnassa Espanjassa. Vuoden 2016 alussa Calahorran väkiluku oli 23 827.
Majalahti
pienoiskuva|Majalahden sijainti Hämeenlinnassa. Majalahti on Hämeenlinnan 27. kaupunginosa. Se sijaitsee Alajärven rannalla, kuusi kilometriä keskustan länsipuolella. Kaupunginosassa ei ole juurikaan asutusta, vaan lähinnä metsä- ja peltoalueita. Majalahden halki kulkee Hämeenlinnan ja Turun välinen Hämeen Härkätie. Alueella on myös lukuisia kaupungin ylläpitämiä ulkoilureittejä sekä talvisin hiihtolatuja; esimerkiksi Alajärven jäällä on suosittua retkikohdetta Soininsaarta kiertävä latu. Kaupunginosaa rajaavat Loimalahti, Tiirinkoski, naapurikunta Hattula sekä vuonna 2009 Hämeenlinnaan liitetty Rengon entinen kunta.
Adolf Renvald
Ensimmäisen maailmansodan puhjettua Renvald kutsuttiin palvelukseen ja hän toimi muun muassa rykmentinkomentajan Kuurinmaan rintamalla 1915–1916. Venäjän maaliskuun vallankumouksen jälkeen Renvald oli Venäjän sotaministeriön erikoistehtävissä. Suomen sisällissodan alettua Renvald oli komendanttina kenraali Mannerheimin päämajassa ja Mannerheimin edustajana suojeluskuntakomiteassa. Hän osallistui rykmentinkomentajana Tampereen taisteluun ja pataljoonankomentajana Hauholla ja Tuuloksessa käytyihin taisteluihin.
Nikolaus Friedreich
Friedreich kuvasi vuosina 1863–1877 julkaisemissaan kirjoituksissa ensimmäisenä mukaansa nimetyn Friedreichin ataksian. Hän havaitsi taudin kolmen perheen yhdeksällä jäsenellä, joille kehittyi murrosiässä ataksia, dysartria, aistin menetys, lihasheikkous, skolioosi, jalkojen epämuodostumia ja sydämeen liittyneitä oireita. Friedreichin isä oli psykiatri Johann Baptist Friedreich ja isoisä idiopaattisen kasvohalvauksen kuvannut Nicolaus Anton Friedreich.
Opiate
Opiate on yhdysvaltalaisen Tool-yhtyeen ensimmäinen EP, joka julkaistiin 1992.
Berkeley B65
Nimi B-65 tulee auton huippunopeudesta 65 mailia tunnissa (105 km/h).
Vehniän lusikka
Lusikkaa pidetään tunnetuimpana vehniäläisenä esineenä. Sitä ei liene käytetty syömiseen, vaan se oli jumalille tai esi-isille annettu uhrilahja, mihin viittaavat myös paikalla havaittu suolle luontaisesti kuulumaton hiekkakerros ja suurehkot kivet, jotka kokonsa puolesta voivat olla ihmisten paikalle kantamia. Löytöpaikkaa ei ole koskaan tutkittu arkeologien toimesta, sillä kun Julius Ailio saapui tutkimaan paikkaa vuonna 1912, se oli veden vallassa. Nykyisin lusikka on Kansallismuseossa.
Pikkurobalo
Levinneisyys ja elintavat
Pikkurobaloa tavataan Floridasta etelään Karibianmerelle ja Brasiliaan asti. Kala sietää vaihtelevia suolapitoisuuksia ja elää niin makeissa kuin merivesissäkin esimerkiksi järvissä, hitaasti virtaavissa joissa, laguuneissa ja rannikoilla. Muihin robaloihin verrattuna sitä tavataan useammin makeissa vesissä. Pikkurobalo liikkuu matalissa vesissä ja syö äyriäsiä ja kaloja. Lajin koiraat voivat vaihtaa sukupuoltaan naaraaksi. Kala kutee murtovesiin magroveihin maalis-elokuussa.
Pikkurobalo on merkittävä ruokakala Etelä-Amerikassa ja sitä kalastetaan esimerkiksi verkoilla.
Matokäärmeet
Suvut
Matokäärmeisiin kuuluu 13 sukua:
Symmetria
Pyörähdyssymmetria
right|200px
Ei-isometriset symmetriat
Geometrisen symmetrian määritelmää voidaan laajentaa niin, että se käsittää muitakin kuin euklidiset isometriat. Esimerkkejä laajemmista geometrisista symmetriaryhmistä ovat;